મહેસાણા શહેરમાં હોટલ-રેસ્ટોરન્ટોને જાહેરમાં એઠવાડ કે કચરો ફેંકવા પર પ્રતિબંધ મૂક્યા બાદ પાલીકા દ્વારા આજથી જાહેરમાં લારી ઉભી રાખવા પર પ્રતિબંધ ફરમાવી દેવામાં આવ્યો છે.લારી અને કેબીનધારકોની બેઠક બોલાવીને પાલીકા પ્રમુખે તમામને જાહેરમાં લારી ઉભી નહી રાખવાનો આદેશ કરીને જો જાહેર રોડ પર લારી ઉભી રહેશે તો રૂપિયા પાંચ હજારનો દંડ ફટકારવાની તાકીદ કરી છે.જ્યારે લારી પર પ્લાસ્ટીકની કોથળી કે ઝબલા પકડાશે તો લારી ડીટેઈન કરીને પાંચ હજારનો દંડ ફટકારવાનો આદેશ કરાતા ફેરીયાઓમાં ફફડાટ ફેલાઈ ગયો છે.